Загадъчната аура на Русия, Ернст Мулдашев
Загадъчната аура на Русия, Ернст Мулдашев
-----------------------------------------


"Възраждането на Русия е възраждане за целия свят. Гибелта на Русия е гибел за целия свят."
*Елена Рьорих*


След като има Северен и Южен полюс, защо цивилизацията е разделена между духовния Изток и рационалния Запад – тези човешки полюси в спиралата на времето? Ако те се обединят, какво ще последва – космически взрив или хармонията на Златния век? Или те са само небесен знак, отражение от т.нар. вселенско разпятие, за което се споменава в ред древни апокрифи и което може би е закодирано в душите ни, без самите ние да го осъзнаваме.


**Казват, че посоките в света са четири. Колко обаче са във Вселената – пита Ернст Мулдашев, офталмологът от Уфа**, който прави чудеса в медицината, но признава, че духовните му наставници са Елена Блаватска и Николай Рьорих. Има ли многонационалната Русия, разположена между Европа и Азия, по-специална роля в днешния свят? Това ли е скритият смисъл в цитата на Елена Рьорих? Ако ви звучи прекалено месиански, защо тогава хималайските йоги, докато медитират в манастирите на Тибет, виждат в паралелните измерения, че над Русия сияе розова аура?


В новата си книга Ернст Мулдашев представя на читателите едно е**кзотично и необичайно четиво**, в което се преплитат съвременни социално-политически модели, културно-исторически традиции и древни езотерични послания. Над всички тях обаче се извисява любовта – може би най-светлото човешко състояние.

Руският офталмолог твърди, че зад кулисите на днешния световен ред се извършва бавна, но радикална промяна. Западният свят, който се основава на "хегемонията на долара" и на Дарвиновата хипотеза, че човекът е произлязъл от маймуната, губи лидерската си позиция за сметка на Изтока, който е по-духовен, по-чист и мъдър и именно затова не би могъл да приеме въпросната хипотеза. Според автора днес човечеството е пред прага на нова епоха, която може би ще обедини най-доброто от западния и източния модел в развитието на цивилизацията. В този смисъл човечеството е изправено пред уникален шанс, в който ролята на Русия ще е от съществено значение.

**Ернст Рифгатович Мулдашев** (на руски: Эрнст Рифгатович Мулдашев) е доктор по медицина, професор, директор на Общоруския център за очна и пластична хирургия, почетен консултант в Луисвилския университет (САЩ), член на Американската академия по офталмология, дипломиран офталмолог на Мексико, член на Международната академия на науките към ООН, майстор на спорта по спортен туризъм, трикратен шампион на СССР, депутат в Руската дума по времето на президентството на Борис Елцин.
* „[Откровенията на хирурга](https://poznanie.net/bookstore/otkroveniata-na-hirurga-ernst-muldashev/)“
* [„Загадъчната аура на Русия](https://poznanie.net/bookstore/zagaduchnata-aura-narusia-ernst-muldashev/)“
* „[Матрицата на живота на Земята“](https://poznanie.net/bookstore/matricata-na-zhivota-na-zemiata-ernst-muldashev/)
* [„От кого сме произлезли?“](https://poznanie.net/bookstore/ot-kogo-sme-proizlezli-ernst-muldashev/)
* [„Трагичното послание на древните. В търсене на Града на боговете“](https://poznanie.net/bookstore/tragichnoto-poslanie-na-drevnite-v-tyrsene-na-grada-na-bogovete-ernst-muldashev/)
* „Златните плочи на Харати. В търсене на града на боговете“
* „[В обятията на Шамбала. В търсене на Града на боговете“](https://poznanie.net/bookstore/v-obiatiata-na-shambala-v-tyrsene-na-grada-na-bogovete-ernst-muldashev/)
